recursal/SuperWikiNEXT-32B huggingface dataset:
ბრიტანეთის გვიანას 1 ცენტიანი ნიმუში
ბრიტანეთის გვიანას 4 ცენტიანი ნიმუში
**ბრიტანეთის გვიანა** — მრავალი ფილატელისტი მიიჩნევს მას ყველაზე სასურველ და იშვიათ საფოსტო მარკად. ის 1856 წელს შეზღუდული რაოდენობით გამოიცა ბრიტანეთის გვიანაში (დღევანდელი გაიანა). ის არის ერთადერთი მნიშვნელოვანი საფოსტო მარკა რომელიც არ არის წარმოდგენილი ბრიტანეთის სამეფო ფილატელისტურ კოლექციაში.

ის არაპერფორირებულადაა დაბეჭდილი მეწამულ ქაღალდზე და მასზე იალქნიან ხომალდთან ერთად გამოსახულია კოლონიის ლათინური დევიზი : Damus Petimus Que Vicissim" (ჩვენ გავცემთ და ველოდებით სამაგიეროს). გემი და წარწერა მოქცეულია ვიწრო ოთხკუთხედ ჩარჩოში, რომლის გარეთაც აწერია: გამომშვები ქვეყანა, ორგანიზაცია და ღირებულება. მთლიანი მარკა შემოსაზღვრულია შავი ჩარჩოთი. 

2014 წლის 17 ივნისს ერთი ეგზემპლარი გაიყიდა 9,480,000 დოლარად. ბოლო ოთხი გაყიდვის დროს ამ საფოსტო მარკამ ოთხჯერვე სარეკორდო ფასი დააფიქსირა.

იხილეთ აგრეთვე
--------------

* ლეგენდარული საფოსტო მარკები

სქოლიო
------

1. ↑  Carlton, R. Scott (1997). *The international encyclopaedic dictionary of philatelics*.  Krause Publications,   გვ. 36–37. ISBN 0-87341-448-9.
2. ↑
3. ↑  Feinberg, Ashley.  (1 March 2014) Why This Red Smudge Is The Most Valuable Stamp In The World. Gizmodo Australia. ციტირების თარიღი: 8 December 2014.
4. ↑  „Rare British Guiana stamp sets record at New York auction". *BBC News*. 17 June 2014. ციტირების თარიღი: 18 June 2014.
მელას სულის ილუსტრაცია ჩინური ენციკლოპედიიდან.
**ცხრაკუდა მელა** არის მითიური მელა, რომელიც მომდინარეობს ჩინური მითოლოგიიდან. იგი მეტად გავრცელებულია აღმოსავლეთ აზიის მითოლოგიაში და ყველაზე ცნობილია მელას სულის სახელით ჩინურ კულტურაში.

ჩინურ და აღმოსავლეთ აზიურ ფოლკლორში მელა გამოსახულია სულების სახით, რომლებიც ფლობენ მაგიურ ძალას. მათ ხშირად გამოსახავენ როგორც ბოროტ სულებს, რომლებიც ხშირად ატყუებენ სხვა ადამიანებს, ლამაზ ქალად შენიღბვის უნარით.

 პრინცი ჰანზოკუ დატერორებული კიუბის მიერ. დახზტული უტაგავა კუნიიოშის მიერ, XIX საუკუნე.
ერთ უძველეს მითში, იუ დიდი შეხვდა თეთრ ცხრაკუდიან მელას, რომელიც მან განმარტა, როგორც სასიხარულო ნიშანი იმისა, რომ ის დაქორწინდებოდა ნუჯიაოზე. ჰანის იკონოგრაფიაში ცხრაკუდიანი მელა ზოგჯერ გამოსახულია კუნლუნის მთაზე და სი ვანგმუსთან ერთად უკვდავების ქალღმერთის როლში. პირველი საუკუნის *Baihutong-ის* ( *დებატები თეთრ ვეფხვის დარბაზში* ) მიხედვით, მელას ცხრა კუდი სიმბოლოა უხვი შთამომავლობით.

ლიტერატურა
----------

* Kang, Xiaofei (2006) *The cult of the fox: Power, gender, and popular religion in late imperial and modern China*. New York:  Columbia University Press. ISBN 9780231133388.
* Strassberg, Richard E. (2002) *A Chinese Bestiary: Strange Creatures from the Guideways Through Mountains and Seas*. Berkeley:  University of California press. ISBN 0-520-21844-2.
***The Ghosts of Pripyat*** — ინგლისელი გიტარისტ სტივ როზერის სოლო ალბომი, გამოცემული 2014 წლის სექტემბერში.

ისტორია
-------

1985 წელს, როდესაც ჯგუფი მარილიონი იწერდა ალბომს *Misplaced Childhood*, სტივ როზერიმ EMI-სგან სოლო ალბომის ჩაწერის და გამოცემის შემოთავაზება მიიღო. ჯგუფში ამას კამათი მოჰყვა და ჩანაფიქრი აღარ განხორციელდა. მაილზ კოუპლენდმა სტივს *Brave*-ის ჩაწერის პერიოდში ასევე შესთავაზა ინსტრუმენტული ალბომის ჩაწერა, მაგრამ სტივმა ამის მაგივრად იმუშავა The Wishing Tree-ს პირველ ალბომზე. 20 წლის თავზე, 2013 წლის ოქტომბერში იგი მონაწილეობდა პლოვდივში გამართულ გიტარების ფესტივალში. როზერის ფესტივალზე გამოსასვლელად მიეცა ერთსაათიანი თავისუფლება. ამიტომ იგი, დეივ ფოსტერის თანაშემწეობით, გადიოდა რეპეტიციებს, რომლებშიც აგრეთვე მონაწილეობდნენ ლეონ პარი და იატიმ ჰალიმი.

როზერიმ Kickstarter-ზე წარმოადგინა ახალი ალბომი, როგორც პროექტი, რომელსაც დაფინანსება ესაჭიროებოდა. მის განსახორციელებლად აუცილებელი იყო 15.000 გირვანქა სტერლინგი, ხოლო შეგროვდა 59.782. 2014 წლის იანვარში დასრულდა დაფინანსება და ალბომი ჩაწერილი იქნა, იმავე წლის შემოდგომაზე გამოსაცემად.

სიმღერებში „Morpheus" და „The Old Man of the Sea" გიტარაზე სტივ ჰეკეტი უკრავს. ალბომის გარეკანზე გამოყენებულია პრიპიატის კადრი, გადაღებული ვერტმფრენიდან, რომელიც ეკუთვნის ფრანგ ფოტოგრაფ იან ართუს-ბერტრანს. ალბომის ბუკლეტის დიზაინი ლასე ჰოილის არის.

სიმღერების სია
--------------

| # | სახელწოდება | ხანგრძლივობა |
| --- | --- | --- |
| 1. | „Morpheus" | 07:55 |
| 2. | „Memories" | 06:09 |
| 3. | „Old Man Of The Sea" | 11:42 |
| 4. | „White Pass" | 07:51 |
| 5. | „Yesterday's Hero" | 07:21 |
| 6. | „Summer's End" | 08:47 |
| 7. | „The Ghosts Of Pripyat" | 05:32 |

პერსონალი
---------

* სტივ როზერი - გიტარა, სიმღერების ავტორი, პროდიუსერი
* ბას-გიტარა - იატიმ ჰალიმი
* ლეონ პარი - დასარტყმელი საკრავები
* რიკარდო რომანო - კლავიშებიანი საკრავები
* სტივ ჰეკეტი - დამატებითი გიტარა („Morpheus" და „The Old Man of the Sea")
* დეივ ფოსტერი - გიტარა, სიმღერების ავტორი
* მაიკლ ჰანტერი - ხმის მიქსი

რესურსები ინტერნეტში
--------------------

* სტივ როზერის ორიგინალური განცხადება Kickstarter.com-ზე
**ფშავის არაგვი**, (*თეთრი არაგვი* — ისტორიულ წყაროებში) — მდინარე საქართველოში, დუშეთის მუნიციპალიტეტში, თუშეთ-ხევსურეთის კავკასიონის სამხრეთ-დასავლეთ კალთაზე. სათავე აქვს ზღვის დონიდან 2895 მ-ზე. სიგრძე 56 კმ, აუზის ფართობი 946 კმ². ჟინვალთან ერთვის არაგვს მარცხნიდან. საზრდოობს თოვლის, წვიმისა და მიწისქვეშა წყლით. წყალდიდობა იცის წლის თბილ პერიოდში, წყალმცირობა — სექტემბრიდან მარტამდე, ოქტომბერში — წყალმოვარდნები. საშუალო წლიური ხარჯი შესართავთან 22,5 კმ³/წმ.

ფშავის მთავარი მდინარე არის ფშავის არაგვი. იგი სათავეს იღებს ბორბალოსა (3135 მ) და ბოთანას მთებიდან. არაგვის სათავეს წარმოადგენს სამი ხევის შენაკადი: ბოთანას წყალი, ასისხევი და ბოგონჩარის ხევი. ბორბალოდან დაქანებული არაგვი ფშავის ხეობაზე თანდათანობით ივაკებს და მას სოფელ ახადთან უერთდება მდ. წაწადა და მდ. ვარეულა; დამასტეს ხატთან - მათურხევი (მათურის წყალი), სოფ. შუაფხოში თეთრახევა, ნაროულა და ხატისხევა. შუაფხოდან შვიდი კილომეტრის დაშორებით (ორწყალი - 1154 მ.) ფშავის არაგვს უერთდება ხევსურეთის არაგვი. ორწყლიდან არაგვი სამხრეთისაკენ იღებს გეზს და გზადაგზა იერთებს მცირე ზომის ხევებს. არაგვის მარჯვენა შენაკადებია: ბეტიჩდილის წყალი, აფშოს წყალი, კაწალხეურა, ვანხევი, ჩარგლულა და სხვ.

ჟინვალში ფშავის არაგვი ჩაედინება ჟინვალის წყალსაცავში. წყალსაცავის აშენებამდე (XX საუკუნის 80-იანი წლები) იგი ამ ადგილას უერთდებოდა მთიულეთის არაგვს. ჟინვალიდან არაგვი მიემართება სამხრეთით და მცხეთასთან უერთდება მდინარე მტკვარს.

არაგვი, განსაკუთრებით უკანაფშავის ტერიტორიაზე, საკმაოდ სწრაფი მდინარეა. მისი ტემპერატურა ზაფხულში 16-17 °С-ს არ აღემატება. სიგანე მერყეობს 5-15 მ-ის დიაპაზონში, ხოლო სიღრმე ორწყლამდე, როგორც წესი, არ აღემატება 1 მ-ს, თუ მხედველობაში არ მივიღებთ იშვიათ მორევებს.

ისტორიული წყაროები
------------------

ვახუშტი ბატონიშვილი თავის თხზულებაში „საქართველოს გეოგრაფია" ფშავის არაგვს ბორბალოდან ჟინვალამდე უწოდებს „თეთრ არაგვს", ხოლო მთიულეთის არაგვს კი „შავ არაგვს".

|  |  |
| --- | --- |
| ვიკიციტატა | „ხოლო კვალად ხარჭაშოს, საშიშს დასავლით, დის **თეთრი არაგვის** მდინარე. ესე გამოსდის ძურძუკს ფშავს შორის კავკასსა და მოდის ჩრდილოდამ სამხრით და მიერთვის ჟინვანს, აღმოსავლიდამ, შავს-არაგუს." |
|  | (ვახუშტი ბატონიშვილი, „საქართველოს გეოგრაფია", თბ. 1904, გვ. 138) |

ლიტერატურა
----------

* *აფხაზავა ი.*, ქართული საბჭოთა ენციკლოპედია, ტ. 10, თბ. 1986. — გვ. 436.
**ხოხბისმკერდა** (ლათ. *Tricholoma aurantium*) — სოკოს სახეობა ტრიქოლომასებრთა ოჯახისა, რომლის გავცელების არეალი მოიცავს აზიას, ევროპას, ავსტრალიას, ჩრდილოეთ და სამხრეთ ამერიკას.

სოკო პირველად აღწერა გერმანელმა მიკოლოგმა იაკობ კრისტიან შეფერმა 1774 წელს როგორც *Agaricus aurantius*. მიმდინარე ბინომინალური სახელწოდება მიანიჭა გერმანელმა მიკოლოგმა და ბოტანიკოსმა ადალბერტ რიკენმა 1915 წელს.

აღწერა
------

ქუდის დიამეტრი – 5-10 სმ, მოწითალო-ნარინჯისფერი, ბრტყლად ამოზნექილი, ახასიათებს განიერი ბორცვაკი. ზედაპირი დაფარულია მუქი, მეჩხერად განწყობილი ქერცლებით.

ფირფიტები — ფეხთან შეზრდილი, მოთეთრო-კრემისფერი, ზოგჯერ მოწითალო-ყავისფერი ლაქებითაა დაფარული.

ფეხის სიგრძე – 5-8 სმ, სისქე 1-2 სმ, თანაბარი ან ძირში ოდნავ შევიწროვებული, ნარინჯისფერია ან დაფარულია თითქმის კონცენტრულად განწყობილი ბოჭკოვანი ქერცლებით. თითქმის ფუყე.

რბილობი – თეთრია, ახასიათებს ფქვილის სუნი, ჰაერზე ფერს არ იცვლის.

სპორები – კბერცხისებრია, უფერული, 4-6x3-4 მკმ.

გავრცელება და ეკოლოგია
----------------------

გავცელების არეალი მოიცავს აზიას, ევროპას, ავსტრალიას, ჩრდილოეთ და სამხრეთ ამერიკას.

სოკო შეყვანილია პოლონეთის, დანიის, გერმანიის, შვედეთის, ნიდერლანდების, ინგლისისა და ფინეთის გადაშენების პირას მყოფი სახეობების ნუსხაში.

იზრდება წიწვოვან და შერეულ ტყეებში, განსაკუთრებით კირიან ნიადაგზე, როგორც წესი მცირე ჯგუფებად. მიკორიზას ქმნის წიწვოვან ხეებთან, განსაკუთრებით ნაძვთან და ფიჭვთან.

**სეზონი** — ზაფხულიდან შემოდგომამდე.

კვებითი ღირებულება
------------------

წყაროთა ერთი ნაწილი მას პირობითად საჭმელ სოკოდ მოიხსენიებს, ხოლო მეორე ნაწილი სიმწარის გამო არასაჭმელ სოკოდ მიიჩნევს. ქართულ წყაროებში **ხოხბისმკერდა** მოხსენიებულია როგორც საჭმელი სოკო.

რესურსები ინტერნეტში
--------------------

* ვიკისაწყობის ლოგო შეგიძლიათ იხილოთ მედიაფაილები თემაზე **„ხოხბისმკერდა"** ვიკისაწყობში.
* ხოხბისმკერდა Index Fungorum-ზე (ინგლისური)
* ხოხბისმკერდა — საქართველოს სოკოებისა და ლიქენების ეთნობიოლოგია

სქოლიო
------

1. 1 2  *ნახუცრიშვილი ივ.*, საქართველოს სოკოები / რედ. და თანაავტ. *არჩ. ღიბრაძე*, თბ.: „ბუნება პრინტი" და საქართველოს ბუნების შენარჩუნების ცენტრი, 2006. — გვ. 98, ISBN 99940-856-1-1.
2. ↑  *Tricholoma aurantium* (Schaeff.) Ricken. fungi.biodiversity-georgia.net. ციტირების თარიღი: 6 თებერვალი, 2021.
3. ↑  Discover Life Maps. ციტირების თარიღი: 2015-12-16.
4. ↑  Władysław Wojewoda (2003). *Checklist of Polish Larger Basidiomycetes. Krytyczna lista wielkoowocnikowych grzybów podstawkowych Polski*. Kraków:  W. Szafer Institute of Botany, Polish Academy of Sciences. ISBN 83-89648-09-1.
**Microsoft Office Word** — ტექსტური რედაქტორი, რომელსაც აწარმოებს კორპორაცია Microsoft. იგი პირველად გამოვიდა 1983 წელს, Xenix-ის სისტემებისათვის, სახელწოდებით „Multi-Tool Word". Microsoft Office Word შედის Microsoft Office-ის პაკეტში.

პროგრამის აღწერა
----------------

მისი დახმარებით შესაძლებელია სხვადასხვა სირთულის ტექსტების დოკუმენტის შექმნა, ცხრილების და სხვადასხვა გრაფიკული ობიექტების ჩათვლით.

Microsoft Word უზრუნველყოფს ტექსტური ფაილის მარტივ და მოხერხებულ დაფორმატებას კარგად მოფიქრებული ინსტრუმენტებისა და გასაგები ინტერფეისის მეშვეობით. ფუნქციების ფართო სპექტრის წყალობით ტექსტური პროცესორი Microsoft Word გვაგონებს მაგიდის საგამომცემლო სისტემას. პროგრამის ფუნქციურ შესაძლებლობათა შორის უნდა აღინიშნოს:

* მთელი რიგი სხვადასხვა ზომის შრიფტებისა და მოხაზულობის სიმბოლოების არსებობა;
* ტექსტის გამოყოფის საშუალებების არსებობა;
* აბზაცების პარამეტრების, ხაზთა შორის ინტერვალების დაყენების საშუალება;
* მართლწერის, სინონიმების შერჩევის ავტომატური შემოწმების საშუალება;
* გვერდების ავტომატური დანომვრა და სიტყვების ახალ ხაზზე გადატანა;
* ცხრილებისა და ჰიპერტექსტის შექმნის საშუალება ბმულებით და ბევრი სხვა.

აღნიშნული პროგრამის ფუნქციონალი ძალზედ მრავალფეროვანია, რის წყალობითაც ტექსტს ექნება წასაკითხად და აღსაქმელად მოხერხებული სახე. გარდა ამისა, ავტოფორმატირების, სტილების გამოყენება, ასევე წინასწარ შერჩეული შაბლონები იძლევიან Microsoft Word–თან მუშაობის გაცილებით მარტივი და მოხერხებული მუშაობის შესაძლებლობას.

უკანასკნელი ვერსიების ძირითად ფორმატს წარმოადგენს Microsoft Office Open XML (გაფართოება .docx), რომელიც წარმოადგენს ZIP-არქივს და შეიცავს ტექსტს XML მონიშვნით, და ასევე მთელ აუცილებელ გრაფიკას. ყველაზე გავრცელებულად ჯერ კიდევ რჩება Microsoft Word 97—2010-ის ფაილების ბინარული ფორმატი გაფართოებით .doc.

ლიტერატურა
----------

* ზ. ბაიაშვილი, „საოფისე კომპიუტერული პროგრამები", თბ. 2011

რესურსები ინტერნეტში
--------------------

* Microsoft Word
* Office 2010 - პროდუქტის შესახებ


|  |  |
| --- | --- |
| [[ფაილი:|link={{{link}}}|28pxpx|Microsoft Office]] | *ეს სტატია Microsoft Office-ის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**ტაცინსკაიის ღვთისმშობლის შობის ეკლესია** (რუს. Церковь Успения Богородицы) — მართლმადიდებლური ეკლესია ტაცინსკის რაიონის სოფელ ტაცინსკაიაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონის ეპარქიას. აგებულია 1999 წელს. 

ეკლესიის მისამართი: რუსეთი, როსტოვის ოლქი, ტაცინსკის რაიონი, სოფელი ტაცინსკაია.

ისტორია
-------

ოქტომბრის რევოლუციამდე სოფელში მდებარეობდა ორი ტაძარი 1930-იან წლებში დაანგრიეს წმინდა ნიკოლოზის ეკლესია, ხოლო 1937 წელს მეორე ეკლესიაც გაანადგურეს და მის ადგილზე ააგეს ხის, დროებითი ტაძარი, რომელიც მალე გადააკეთეს ხორბლის საცავად და შემდეგ ისიც დაშალეს. 1946 წელს გამოიყენეს ხის ტაძრის ნარჩენები და სოფლის მოსახლეობამ ააშენა სალოცავი, რომელშიც მიმდინარეობდა ღვთისმსახურება 1960 წლამდე. ხრუშჩოვის პერიოდში ისიც დახურეს, მრევლი კი მოხსნეს რეგისტრაციიდან .

მომავალში, 1989 წლის 9 ნოემბერს ტაცინსკაიის მრევლი კვლავ დარეგისტრირდა და განთავსდა სამლოცველო სახლში პესჩანის ქუჩაზე ნომერ 27-ში.
მისი პირველი მოძღვარი გახდა მღვდელი ვიქტორ ვორონოვი ხოლო დეკანოზ ალექსანდრეს მოღვაწეობის დროს გადაწყდა ტაძრის აგება კალინინის ქუჩაზე, ტაძრის საძირკვლის კურთხევა 1993 წლის 12 სექტემბერს გაიმართა. 1994 წელს მრევლის წინამძღვრად დაინიშნა დეკანოზი ვასილი მაშტანოვი, რომელმაც გააკეთა არჩევანი, არქიტექტორ ი. ვ. განუსის ტაძრის პროექტზე. .

პირველი წირვა ჩატარდა 1999 წლის 21 სექტემბერს. 2003 წელს ტაძარში შეასრულეს შიდა და გარე მოსაპირკეთებელი სამუშაოები, დამზადდა კანკელი.
2010 წლის 21 მაისიდან ტაძრის წინამძღვარია მღვდელი როსტისლავ საღინაშვილი. ტაძარი მდებარეობს კალინინის ქუჩა ნომერ 42-ში.

საინტერესო ფაქტია, რომ ამ ტაძრის აშენებამდე ტაცინსკის რაიონში ნახევარი საუკუნის მანძილზე არ იყო არც ერთი მოქმედი ეკლესია, გარდა ხუტორ კარპოვო-ობროვსკის ოდიგიტრიის ღვთისმშობლის ხატის სახელობის ტაძრისა.

რესურსები ინტერნეტში
--------------------

* Сайт церкви
* Усть-Донецкое благочиние - храмы

სქოლიო
------

1. ↑  Тацинская. Церковь Рождества Пресвятой Богородицы
2. 1 2  Станица Тацинская - Храм Рождества Пресвятой Богородицы
3. ↑  История храма Рождества Пресвятой Богородицы ст. Тацинская.
4. ↑  Иерей Сагинашвили Ростислав Ростомович
5. ↑  Церковь Рождества Пресвятой Богородицы (Тацинская)
**ნაძვი** (ლათ. Picea) — წიწვოვან მცენარეთა გვარი ფიჭვისებრთა ოჯახისა.

ნაძვი მარადმწვანე ტანმაღალი (20–50 მეტრი) ხეა. წიწვები მეტწილად ოთხწახნაგოვანი აქვთ, იშვიათად ბრტყელი და წაწვეტებული. ერთსახლიანი მცენარეა. აერთიანებს 40–მდე სახეობას, რომლებიც გავრცელებულია ევროპაში, აზიასა და ჩრდილოეთ ამერიკაში. საქართველოში გავრცელებულია მხოლოდ ერთი სახეობა — აღმოსავლეთის ნაძვი (ლათ. Picea orientalis).

გავრცელებულია უმთავრესად დასავლეთ საქართველოსა და ბორჯომის ხეობაში, აღმოსავლეთით მისი გავრცელების საზღვარი მიჰყვება კავკასიონის მთავარ ქედს გუდამაყრის არაგვის ხეობამდე და სამხრეთ მთიანეთს თბილისის მერიდიანამდე. იზრდება ზღვის დონიდან 2200–2300 (2400) მეტრამდე, თუმცა ტენიანსა და დაჩრდილულ ხეობებში (აჭარაში) 100–80 მეტრამდე ეშვება. ტყის მასივებს ქმნის უმთავრესად ნაძვისა და სოჭის სარტყელში ზღვის დონიდან 1500–1800 მეტრი.

საქართველოს ფარგლებს გარეთ იგი გავრცელებულია ჩრდილო კავკასიასა და თურქეთში. 15–20 წლამდე იზრდება შედარებით ნელა, შემდეგ კი საკმაოდ სწრაფად; მსხმოიარობას თავისუფლად მდგომი ხე 20–25 წლისა იწყებს, ტყეში კი — უფრო გვიან. იძლევა მაღალი ღირსების მერქანს.

საქართველოში, გარდა ადგილობრივი ნაძვისა, ბაღ-პარკებსა და ნაწილობრივ ტყის კულტურაში გვხვდება აგრეთვე ინტროდუცირებული სახეობები: ევროპული ნაძვი (ლათ. Picea excelsa), ჰიმალაური ნაძვი (ლათ. Picea morinda), ვერცხლისფერი ანუ მჩხვლეტავი ნაძვი (ლათ. Picea pungens) და სხვ. ნაძვი ჩრდილის ამტანი, ყინვაგამძლე, მეზოფილური ჯიშია. ცოცხლობს 250–300, იშვიათად 500 წლამდე.

გალერეა
-------

* აღმოსავლეთის ნაძვი (Picea orientalis)აღმოსავლეთის ნაძვი (Picea orientalis)
* ევროპული ნაძვი (Picea excelsa)ევროპული ნაძვი (Picea excelsa)
* ჩვეულებრივი ნაძვი (Picea abies)ჩვეულებრივი ნაძვი (Picea abies)
* ვერცხლისფერი ანუ მჩხვლეტავი ნაძვი (Picea pungens)ვერცხლისფერი ანუ მჩხვლეტავი ნაძვი (Picea pungens)

ლიტერატურა
----------

* *მანჯავიძე დ.*, ქართული საბჭოთა ენციკლოპედია, ტ. 7, თბ. 1984. — გვ. 342.
**„ელიტა"** (ესპ. Élite) — ესპანური თინეიჯერული სატელევიზიო სერიალი, რომელიც შექმნილია Netflix-ისთვის კარლოს მონტეროს და დარიო მადრონას მიერ. სერიალი ვითარდება ლას ენსინასში, გამოგონილ ელიტარულ საშუალო სკოლაში და მოგვითხრობს სასტიპენდიო პროგრამის საშუალებით სკოლაში ჩარიცხულ სამ მშრომელ სტუდენტსა და მათ მდიდარ კლასელებს შორის ურთიერთობებზე. სერიალში მონაწილე მსახიობთა უმეტესობა ადრე მონაწილეობდა Netflix-ის სხვა ნამუშევრებში, რომლებიც ესპანეთსა და ლათინო ამერიკაში იყო წარმოებული ან გავრცელებული.

სერიალი იკვლევს კონცეფციებსა და თემებს, რომლებიც დაკავშირებულია თინეიჯერულ დრამებთან, მაგრამ ასევე შეიცავს უფრო პროგრესულ თემებსა და კლიშეების სხვა მხარეებს. კონკრეტულად, კი მოიცავს მრავალფეროვან სექსუალურ თემებს. სტრუქტურული თვალსაზრისით, სერიალში გამოყენებულია სწრაფი ნაბიჯებით, რომელიც მოიცავს საიდუმლოებით მოცულ ელემენტს, თითოეული სეზონი ხორციელდება ორ დროში (კონკრეტულ ამბამდე და კონკრეტული ამბის შემდგომ პერიოდზე).

პირველი სეზონი, რომელიც შედგებოდა რვა ეპიზოდისგან, გამოვიდა Netflix–ზე 2018 წლის 5 ოქტომბერს. მას კრიტიკოსებისა და მაყურებელთა მხრიდან დადებითი შეფასებები მოჰყვა. 2018 წლის ოქტომბერში სერიალი განახლდა მეორე სეზონით, რომელიც გამოვიდა 2019 წლის 6 სექტემბერს. მესამე სეზონის განახლება მოხდა 2019 წლის აგვისტოს და გამოვიდა 2020 წლის 13 მარტს. 2020 წლის მაისსა და 2021 წლის თებერვალში Netflix–მა კვლავ გააგრძელა სერილის გადაღება და სერიალს მეოთხე და მეხუთე სეზონი დაუმტკიცდა. სერიალის მეოთხე სეზონი გამოვიდა 2021 წლის 18 ივნისს, ხოლო მეხუთე სეზონის გამოსვლა დაგეგმილია 2022 წელს.
კიმ პოლიზი, 2006
**კიმ კარინ პოლიზი** (დ. 13 ნოემბერი, 1961) — ამერიკელი ანტრეპრენიორი და ტექნოლოგიური კომპანიების აღმასრულებელი. ამჟამად იკავებს ClearStreet Inc.-ის თავმჯდომარის თანამდებობას.

1984 წელს მიიღო ხელოვნების ბაკალავრის დიპლომი ბიოფიზიკაში კალიფორნიის უნივერსიტეტიდან (ბერკლი), შემდეგ კი ისწავლა კომპიუტერული მეცნიერება ვაშინგტონის უნივერსიტეტში. პოლიზმა კარიერა დაიწყო პროგრამული უზრუნველყოფის კომპანია IntelliCorp-ში, რომელიც Fortune 500-ის კომპანიებს ეხმარებოდა ბიზნეს მონაცემების მენეჯმენტში ხელოვნული ინტელექტის გამოყენებით. შემდეგ ის შეუერთდა Sun Microsystems-ს და მონაწილეობა მიიღო პროგრამირების ენის, ჯავას, შექმნაში. ის ასრულებდა პროდუქტის მენეჯერის ფუნქციებს პროექტის შექმნიდან 1995 წელს მის გამოშვებამდე. ხშირად სწორედ მას მიაწერენ პროგრამირების ენის დასახელების ცვლილებას Oak-დან ჯავაზე.

1996 წლის იანვარში პოლიზი წამოვიდა Sun-დან და ჯავას გუნდის სამ კოლეგასთან: ართურ ვან ჰოფთან, ჯონათან პეინთან და სამი შიაოსთან ერთად დააარსა მარიმბა, პროგრამული უზრუნველყოფის დისტრიბუციისა და მენეჯმენჯის სერვისი. პოლიზი იკავებდა კომპანიის აღმასრულებელი დირექტორის პოზიციას 2000 წლამდე, 2000-2004 წლებში კი იყო თავმჯდომარე, რის შემდეგაც მარიმბა BMC-მ შეიძინა $239 მილიონად. შემდგომში, გარკვეული ხნით იყო SpikeSource-ის აღმასრულებელი დირექტორი. კომპანიამ შეიმუშავა პროგრამული უზრუნველყოფის ავტომატური ტესტირების მექანიზმი.

1997 წელს პოლიზი შევიდა *ტაიმის* 25 ყველაზე გავლენიანი ამერიკელის სიაში. 2012 წლის მაისში კი San Francisco Business Journal-მა ის დაასახელა ერთ-ერთ ყველაზე დაბლენიან ქალბატონად.

სქოლიო
------

1. ↑  დაარქივებული ასლი.  დაარქივებულია ორიგინალიდან — 2016-03-05. ციტირების თარიღი: 2015-04-04.
2. ↑  Kieron Murphy (1996-10-04). „So why did they decide to call it Java?". JavaWorld.
3. ↑  Joan Indiana Rigdon (1996-12-03). „Marimba's Hot, New Castanet Spotlights Its CEO Kim Polese". The Wall Street Journal.
4. ↑  დაარქივებული ასლი.  დაარქივებულია ორიგინალიდან — 2015-08-24. ციტირების თარიღი: 2015-04-04.
5. ↑  Benjamin Pimentel (2004-04-30). „BMC to purchase Marimba for $239 million". San Francisco Chronicle. დაარქივებულია ორიგინალიდან — 2011-02-11. ციტირების თარიღი: 2015-04-04.
6. ↑  დაარქივებული ასლი.  დაარქივებულია ორიგინალიდან — 2006-12-29. ციტირების თარიღი: 2015-04-04.
7. ↑  „Time's 25 Most Influential Americans". *Time Magazine*. Time Inc. 1997-04-21. დაარქივებულია ორიგინალიდან — 2010-05-15. ციტირების თარიღი: 2010-05-24.
8. ↑  „Most influential Bay Area women 2012 honorees".
**არჩილ სოლოღაშვილი** (დ. 13 ნოემბერი, 1979) — ქართველი მსახიობი, ტელეწამყვანი და რეჟისორი. არის გადაცემა „სხვა შუა დღე"-ისა და პროექტ „არ გაჩერდე"-ს წამყვანი. მონაწილეობდა სერიალ „ჩემი ცოლის დაქალებში".

ბიოგრაფია
---------

დაიბადა 1979 წლის 13 ნოემბერს. 1995-2000 წლებში სწავლობდა თეატრალურ სკოლა-სტუდია „ბერიკებში". 1999 წელს დაამთავრა შოთა მილორავას სახელობის საესტრადო სასწავლებელი ქართული ქორეოგრაფიის განხრით. 2005 წელს დაამთავრა შოთა რუსთაველის სახელობის თეატრისა და კინოს სახელმწიფო უნივერსიტეტის სამსახიობო ფაკულტეტი. 2006 წელს დაამთავრა შოთა რუსთაველის სახელობის თეატრისა და კინოს სახელმწიფო უნივერსიტეტის ასპირანტურა, მეტყველების კულტურის ფაკულტეტი. 2003–2006 წლებში იყო თეატრალური სარდაფის მსახიობი. 2006 წლიდან არის თბილისის მუსიკისა და დრამის სახელმწიფო თეატრის მსახიობი. 2010 წელს შეასრულა „სანდროს" როლი, ფილმში „ოცნების ქალაქი". 2013 წელს მიიღპ თეატრალური პრემია „დურუჯი", ნომინაციაში „საუკეთესო მსახიობი მამაკაცი", სპექტაკლში „(შუა) ზაფხულის ღამის სიზმარი".

რესურსები ინტერნეტში
--------------------

* 

* არჩილ სოლოღაშვილი — საქართველოს ბიოგრაფიული ლექსიკონი
* არჩილ სოლოღაშვილი — ეროვნული ფილმოგრაფია
* მუსიკისა და დრამის თეატრი დაარქივებული 2020-11-28 საიტზე Wayback Machine.
**ანა კარენინა** (ინგლ. Anna Karenina) — ლევ ტოლსტოის ცნობილი რომანის, „ანა კარენინას" 2012 წლის ეკრანიზაცია. ის აღწერს რუსი არისტოკრატი ქალის, ანა კარენინას ტრაგედიას. ეს ცნობილი რომანის რიგით 21–ე ეკრანიზაციაა.

კრიტიკა
-------

„Guardian–ის" შეფასებით, „ანა კარენინა" ნამდვილად არ არის ცალსახად დიდი წარმატება, თუმცა გაბედული და შემოქმედებითი ეკრანიზაციაა. პიტერ ტრავერსმა „Rolling Stones-დან" მოიწონა ნაიტლის შესრულება: „ეს ისტორია ბევრჯერ გადაუღიათ, თუმცა არც ერთი ეკრანიზაცია არ ყოფილა ეროტიზმით ასე დატვირთული".

„Chicago Tribune-ის" აზრით ფილმს კონცეპტუალურად ნაკლები მსგავსება აქვს ლევ ტოლსტოის რომანთან. „Chicagoreader-ში" დაიწერა, რომ „ტოლსტოის ღრმა, შინაგანი თხრობის გარეშე ანა კარენინა უბრალოდ საპნის ოპერაა. რეჟისორმა ჯო რაიტმა რატომღაც გადაწყვიტა ამ პრობლემისთვის მიზანმიმართული მყვირალა სანახაობრიობაც დაერთო" ფილმი დაიწუნეს ზედაპირულ და მყვირალა სანახაობრიობიობის გამო

კიდევ უფრო რადიკალური შეფასება ჰქონდა „New York Observer-ის" კრიტიკოსი რექს რიდს, რომელმაც აღნიშნა, რომ ნაიტლის სილამაზე ერ იხსნის ფილმის უგემურ სცენარს: „ჯეიმზ ჯოისმა ერთხელ დაწერა, რომ ტოლსტოი არასდროს ყოფილა პირქუში, ჩლუნგი, დაღლილი, პედანტური ან თეატრალური. მან შესაძლოა აზრი შეიცვალოს, თუ ახალ ანა კარენინას" ნახავს".

ჯილდოები
--------

„ანა კარენინა" ოსკარის ექვს ნომინაციაზე იყო წარდგენილი, მათ შორის მუსიკის, ოპერატურის, კოსტუმების დიზაინისაა და მხატვრული გაფორმების კატეგორიებში. ფილმმა მიიღო საუკეთესო კოსტუმების დიზაინისთვის.

რესურსები ინტერნეტში
--------------------

* 

* ოფიციალური საიტი
* 

* „ანა კარენინა" — კინოფილმების ინტერნეტ-მონაცემთა ბაზა (ინგლისური)
* „ანა კარენინა" — Box Office Mojo-ზე
* „ანა კარენინა" — Metacritic-ზე

სქოლიო
------

1. ↑  Anna Karenina – review
2. ↑  Anna Karenina.  დაარქივებულია ორიგინალიდან — 2014-09-03. ციტირების თარიღი: 2014-07-12.
3. ↑  Joe Wright's version of Tolstoy classic 'Anna Karenina' a hit-or-miss proposition.  დაარქივებულია ორიგინალიდან — 2014-07-14. ციტირების თარიღი: 2014-07-12.
4. 1 2  Anna Karenina
5. ↑  An affair takes center stage.  დაარქივებულია ორიგინალიდან — 2015-01-17. ციტირების თარიღი: 2014-07-12.
6. ↑  Movie review: ‘Anna Karenina’
7. ↑  Corpse Bride: Knightley’s Beauty Can’t Save Anna Karenina’s Stale Script

|  |  |  |  |
| --- | --- | --- | --- |
| 

| ხ • გ • რ
ჯო რაიტის ფილმოგრაფია |
| --- |
|  |
| 
სიამაყე და ცრურწმენა (*2005*)  •  მონანიება (*2007*)  •  სოლისტი (*2009*)  •  ჰანა (*2011*)  •  ანა კარენინა (*2012*)
 |

 |
**ანაკონდა** (ინგლ. Anaconda) — 1997 წლის სათავგადასავლო ფილმი. მიუხედავად კრიტიკოსების მიერ გაკეთებული უაყოფითი შეფასებებისა, ფილმი კომერციულად მომგებიანი იყო და მას სამი გაგრძელება მოჰყვა.

სიუჟეტი
-------

ყურადღება!  ქვემოთ მოყვანილია სიუჟეტის და/ან დასასრულის დეტალები.
National Geographic-ის თანამშრომლები ჩადიან ამაზონის ჯუნგლებში ფილმის გადასაღებად. ისინი გაიცნობენ პოლ სერონეს (ჯონ ვოითი), რომელიც მათ გააკვირვებს მის მიერ რეგიონისა და თევზაობის ცოდნით. ისინი თანამგზარები გახდებიან. აღმოჩნდება, რომ სერონე ნადირობს გიგანტურ ანაკონდაზე. ჯგუფის წევრი, გერი დიქსონი (ოუენ უილსონი) მხარს დაუჭერს სერონეს, რადგან მოხიბლავს იდეა, გადაიღოს ფილმი ანაკონდას დაჭერის შესახებ. ჯგუფი წინააღმდეგია, თუმცა ისინი სერონეს ტყვები აღმოჩნდებიან. სწორედ გერი, ჯგუფის სხვა წევრებთან ერთად, გახდება ანაკონდას მსხვერპლი. ანაკონდა შეჭამს სერონესაც. საბოლოოდ მხოლოდ ტერი, დენი და დოქტორი კეილი გადარჩებიან.

როლებში
-------

* ჯენიფერ ლოპესი — ტერი ფლორესი
* Ice Cube — დენი რიჩი
* ჯონ ვოითი — პოლ სერონე
* ერიკ შტოლცი — დოქტორი სტივენ კეილი
* ოუენ უილსონი — გერი დიქსონი

რესურსები ინტერნეტში
--------------------

* 

* „Anaconda" — Rotten Tomatoes
* „Anaconda" — Metacritic-ზე
* „Anaconda" — Box Office Mojo-ზე
**ლია სტურუა** (დ. 15 მაისი, 1939) — ქართველი პოეტი. გალაკტიონ ტაბიძისა და საქართველოს სახელმწიფო პრემიების ლაურეატი.

ბიოგრაფია
---------

ლია დაიბადა 1939 წლის 15 მაისს, თბილისში. 1957 წელს დაამთავრა თბილისის 24-ე საშუალო სკოლა. იმავე წელს შევიდა თბილისის სახელმწიფო უნივერსიტეტის ქართული ფილოლოგიის ფაკულტეტზე, შემდეგ - ასპირანტურაში. 1974 წელს დაიცვა დისერტაცია თემაზე - „ფერის მხატვრული ფუნქცია გ. ტაბიძის პოეზიაში".

მუშაობდა უნივერსიტეტში — კითხულობდა ლექციებს, იმავდროულად, შოთა რუსთაველის სახელობის ლიტერატურის ინსტიტუტში — უფროს მეცნიერ-თანამშრომლად.

1999 წლიდან მუშაობს გ. ტაბიძის მუზეუმში ლიტერატურულ კონსულტანტად.

პირველი წიგნი, ლექსების კრებული „ხეები ქალაქში", გამოსცა 1962 წელს. გამოცემული აქვს 12-ზე მეტი ლექსების წიგნი, პროზაული — „ბედნიერი სიჩუმე", „რძეში ჩავარდნილი ქვა" (შეგრძნებების რომანი). წერს ესეებს, წერილებს. მისი ლექსები თარგმნილია გერმანულ, ფრანგულ, ინგლისურ და ფინურ ენებზე.

1997 წელს ნორვეგიის ტელევიზიამ გადაიღო ფილმი ლია სტურუასა და იუნა მორიცზე.

რესურსები ინტერნეტში
--------------------

* ლია სტურუა — საქართველოს ბიოგრაფიული ლექსიკონი
* ლია სტურუა

სქოლიო
------

1. ↑  ბიოგრაფიული ცნობები[*მკვდარი ბმული*]
**წითური კოლიბია** (ლათ. *Rhodocollybia butyracea*) — როდოკოლიბიას გვარის სოკო Marasmiaceae-ის ოჯახისა.

საჭმელი სოკოა. გამოიყენება მხოლოდ ქუდი, ახალი და დამწნილებული. ფართოდაა გავრცელებული ევროპასა და ჩრდილოეთ ამერიკაში.

სოკო პირველად აღწერა ფრანგმა მიკოლოგმა ბიერ ბულიარმა 1792 წელს როგორც *Agaricus butyraceus*. მიმდინარე ბინიმინალური სახელწოდება მიანიჭა ჯოან უილიამ ლენოქსმა 1979 წელს.

**სამეცნიერო სინონიმები**:

* Agaricus asemus (Fr.) Fr. (1818)
* Agaricus bibulosus Massee (1892)
* Agaricus butyraceus Bull. (1792)
* Agaricus leiopus Pers. (1797)
* Collybia asema (Fr.) Gillet (1876)
* Collybia bibulosum (Massee) Massee (1893)
* Collybia butyracea (Bull.) P. Kumm. (1871)
* *Collybia butyracea* f. *asema* (Fr.) Singer (1949)
* *Collybia butyracea* var. *asema* (Fr.) Cetto (1987)

აღწერა
------

ქუდის დიამეტრი — 2-12 სმ, ჰიგროფანული, ნორჩობაში ამოზნექილი, შემდგომში ფართოდ ამოზნექილი, ბრტყელი და ჩაჭყლეტილი ფორმის, ზოგჯერ ცენტრში ახასიათებს მცირე ზომის ბორცვაკი. გლუვია, ნესტიან ამინდში ზეთოვანი, ყავისფერი ან მოწითალო-ყავისფერი, შემდგომში ღია ყავისფერი ზედაპირით.

რბილობი — თეთრი ფერის, რბილი, წყალწყალა, განსაკუთრებული გემოსა და სუნის გარეშე.

ჰიმენოფორი — ფირფიტოვანნი, ფირფიტები შეზრდილი ან თითქმის თავისუფალი, თეთრი ფერის, ასაკთან ერთად სუსტად ვარდისფერდება. 

ფეხის სიგრძე — 2-10 სმ, სიგანე — 0,4-1 სმ, მეტ-ნაკლებად სწორი, უხეში ჯაგრით დაფარული, ხრტილოვანია.

სპორების ფხვნილი — კრემისფერი, მოყვითალო ან მოვარდისფრო, სპორები — 6-8×3-3,5 მკმ, ელიფსისებრი, გლუვი.

გავრცელება და ეკოლოგია
----------------------

საპროტროფია. ფართოდაა გავრცელებული ევროპასა და ჩრდილოეთ ამერიკაში. ასევე დაფიქსირებულია არგენტინასა და იაპონიაში. იზრდება წიწვიან და ფოთლოვან ტყეებში. უპირატესობას ანიჭებს მჟავე ნიადაგს.

**სეზონი** — ზაფხულიდან შემოდგომამდე.

კვებითი ღირებულება
------------------

საჭმელი სოკოა. როგორც წესი გამოიყენება მხოლოდ ქუდი, ახალი და დამწნილებული. აგრეთვე ხმარობენ სოკოსგან მომზადებულ შერეულ კერძებში. ახასიათებს ფქვილის გემო, ამიტომაც ნაკლებ დაფასებულია სოკოს მოყვარულთა შორის.

გალერეა
-------

* 
* 
* 
* 
* 
*

რესურსები ინტერნეტში
--------------------

* ვიკისაწყობის ლოგო შეგიძლიათ იხილოთ მედიაფაილები თემაზე **„წითური კოლიბია"** ვიკისაწყობში.
* წითური კოლიბია MycoBank-ზე (ინგლისური)
* წითური კოლიბია Index Fungorum-ზე (ინგლისური)

სქოლიო
------

1. ↑  Archived copy.  დაარქივებულია ორიგინალიდან — 2011-07-20. ციტირების თარიღი: 2011-04-29.
2. ↑  Władysław Wojewoda (2003). *Checklist of Polish Larger Basidiomycetes. Krytyczna lista wielkoowocnikowych grzybów podstawkowych Polski*. Kraków:  W. Szafer Institute of Botany, Polish Academy of Sciences. ISBN 83-89648-09-1.
3. ↑  Rhodocollybia butyracea (MushroomExpert.Com)
4. ↑  Discover Life Maps. ციტირების თარიღი: 2015-04-08.
5. ↑  California Fungi: Rhodocollybia butyracea
6. ↑  *ნახუცრიშვილი ივ.*, საქართველოს სოკოები / რედ. და თანაავტ. *არჩ. ღიბრაძე*, თბ.: „ბუნება პრინტი" და საქართველოს ბუნების შენარჩუნების ცენტრი, 2006. — გვ. 107, ISBN 99940-856-1-1.
**გიორგი ათონელის ქუჩა** — ქუჩა თბილისში, მთაწმინდის რაიონში (ორბელიანთუბანი). ნიკოლოზ ბარათაშვილის ქუჩიდან სიმონ (სოლიკო) ვირსალაძის ქუჩამდე. ადრე იგი ორბელიანის ქუჩის ნაწილს წარმოადგენდა. ქუჩის მიდამოები XVIII საუკუნის შუა წლებამდე სამეფო საკუთრება იყო. 1751 წელს ქართლის მეფე თეიმურაზ II-მ ეს მიდამოები „სახასო სასახლის ადგილიდურთ" სარდალ რევაზ ორბელიანს უბოძა. XIX საუკუნის 60-იან წლებში ქუჩა გაიყო: ერთ ნაწილს ორბელიანის სახელი დარჩა, მეორეს მადათოვის ქუჩა ეწოდა (20-იან წლებში ორბელიანებმა კუთვნილი ადგილის ნაწილი, მათ შორის ყოფილი კუნძილი მტკვრის მარჯვენა სანაპიროზე, ახლანდელ მშრალ ხიდთან, გენერალ ვალერიან (როსტომ) მადათოვს მიჰყიდეს, ხოლო მესამეს — დიდი ვანქისა.

1922 წელს მადათოვის ქუჩას ვ. ვოლოდარსკის სახელი ეწოდა, დიდი ვანქისას —პრესისა. 1958 წელს პრესის ქუჩას, 1965 წელს კი ორივე ქუჩას გიორგი ათონელის ქუჩა ეწოდა. ქუჩას ესაზღვრება გიორგი ლეონიძის ბაღი (ყოფილი ალექსანდრეს ბაღის ქვედა ნაწილი). ადრე № 31 სახლში სასტუმრო „ლონდონი" იყო განთავსებული, ხოლო №29-ში — სასტუმრო „გრანდ-ოტელი". შემონახულია: გალავნისა და ძველი ეკლესიი ნაშთი (სამრეკლოზე მიშენებულია №2 სახლი). ვანქის სამრეკლო (XIX საუკუნე); XIX საუკუნის 50-70-იანი წლებისა და საუკუნის დასასრულის საცხოვრებელი სახლები; ეკლექტიკური ხასიათის შენობა №25, რომელშიც ამჟამად განთავსებულია საქართველოს პრეზიდენტის ოფიციალური რეზიდენცია, აგებულია XIX საუკუნის დასასრულს (ადრე ამ ადგილზე იდგა გრიგოლ ორბელიანის სახლი). ქუჩას აქვს I ჩიხი.

ლიტერატურა
----------

* ენციკლოპედია „თბილისი. ქუჩები, გამზირები, მოედნები", თბ. 2008. — გვ. 16, ISBN 978-99928-20-35-3.
**მალხაზ თავართქილაძე** (დ. 13 ივნისი, 1950, თბილისი) — ქართველი არქიტექტორი, მომღერალი (ბარიტონი). საქართველოს სახალხო არტისტი (1988). ღირსების ორდენის კავალერი.

ბიოგრაფია
---------

1974 წელს დაამთავრა საქართველოს პოლიტექნიკური ინსტიტუტის არქიტექტურის ფაკულტეტი.

1974–1983 წლებში მუშაობდა საპროექტო ინსტიტუტ „საქქალაქმშენსახპროექტში", 1983–1998 წლებში კი ცეკავშირის საწარმოო გაერთიანება „საქკოოპდიზაინ რეკლამის" დირექტორად. მისი პროექტით აშენდა არაერთი შენობა-ნაგებობა. ბავშვთა პანსიონატი დაბა ლესელიძეში (1978), ბავშვთა დასასვენებელი სახლი ქობულეთში (1980)–ორივე არქიტექტორ ლ. ლორთქიფანიძესთან ერთად. სასტუმრო „დიდველი" ბაკურიანში (2004); სწრაფი კვების კაფე „ნიკალა" თბილისში (2002–2010) და სხვა. 

მონაწილეობდა საქართველოს პოლიტექნკური ინსტიტუტის საესტრადო ორკესტრში (ხელმძღვ. ს. ტუღუში) და ვაჟთა კაპელაში (ხელმძღვ. ი. კუბლაშვილი), ხოლო 1971 წლიდან ტრიოში (მ. თავართქილაძე, დ. აბესაძე, თ. სეფერთელაძე), რომელსაც 1973 წლიდან ეწოდა „ცისფერი ტრიო". მან არაერთი სიმღერა გადაამუშავა ანსამბლისთვის. გასტროლებით შემოვლილი აქვს მსოფლიოს მრავალი ქვეყანა, მათ შორის აშშ, კანადა, ინგლისი, მექსიკა, იაპონია და სხვა.

ჯილდოები და აღიარება
--------------------

* 1981 — საქართველოს დამსახურებული არტისტი
* 1988 — საქართველოს სახალხო არტისტი
* 2002 — ღირსების ორდენი

რესურსები ინტერნეტში
--------------------

* მალხაზ თავართქილაძე — საქართველოს ბიოგრაფიული ლექსიკონი
* ლეგენდარულ ანსამბლ „ცისფერი ტრიოს" ისტორიული ტრიუმფი

სქოლიო
------

1. ↑  საქართველოს სსრ-ის უმაღლესი საბჭოს უწყებები. 1988. №12 გვ. 16
**საჰაკდუხტის წარწერა** — ძველი ქართული წარწერა, სავარაუდოდ, V საუკუნისა. 1925 წელს გიორგი ბოჭორიძემ რაჭაში, სოფელ ზნაკვაში, ერთ ოჯახში მიაგნო ხატს, რომელიც წამოღებული იყო ზნაკვის ჯვარისას ეკლესიიდან.

წარწერა
-------

ხატის წინა კარზე მოთავსებული იყო რვასტრიქონიანი წარწერა:

1. წ~ო გ~ლ საკჳრველ
2. თმოქმედო შენდ
3. ა შევედრებუ
4. ლი მჴლი შენი ს
5. აჰაკდუხტ
6. დაჲცევ ყოვლ
7. ლისაგან ბო
8. როტისა

ანუ: „წმიდაო გრიგოლ საკჳრველთმოქმედო, შენდა შევედრებული მჴევალი შენი საჰაკდუხტ დაჲცევ ყოვლისაგან ბოროტისა".

დახასიათება
-----------

პალეოგრაფიული ნიშნებით წარწერა ენათესავება უძველეს ქართულ წერილობით ძეგლებს: **ბ** და **ყ** თავშეკრულია, ხოლო **შ** და **ჳ** თავგახსნილი. **ო** ძლიერ ჰგავს ბერძნულ **Ο**-ს.

საინტერესოა „დაჲცევ" ფორმა. **ჲ** აქ ასახავს [ჲ] ალოფონს V-C პოზიციაში (ხმოვანსა და თანხმოვანს შორის), რაც არის ამ ტიპის შემთხვევათა ყველაზე ადრინდელი ნიმუში.

დათარიღება
----------

1927 წელს გ. ბოჭორიძემ წარწერა VI საუკუნით დაათარიღა,, 1930 წელს კი V საუკუნით. ა. შანიძის აზრითაც, ძეგლი V საუკუნისა შეიძლება იყოს.

ლიტერატურა
----------

* კორნელი დანელია, ზურაბ სარჯველაძე. ქართული პალეოგრაფია. თბ. 1997, გვ. 24

სქოლიო
------

1. ↑  გ. ბოჭორიძე, ჯვარისას ძეგლი, საქართველოს არქივი, III, ტფ. 1927, გვ. 207
2. ↑  იქვე, გვ. 208
3. ↑  იქვე, გვ. 298
4. ↑  გ. ბოჭორიძე, რაჭის ისტორიული ძეგლები, საქართველოს მუზეუმის მოამბე, V, ტფ. 1930, გვ. 177
5. ↑  ა. შანიძე, ძველი ქართულის ქრესტომათია, ტფ. 1935, გვ. 107
**გაეროს უშიშროების საბჭოს რეზოლუცია 868** მიიღეს ერთხმად 1993 წლის 29 სექტემბერს. გაერთიანებული ერების ორგანიზაციის სამშვიდობო ოპერაციებში ჩართული პირების მიმართ თავდასხმების გაზრდისა და ძალის გამოყენების გამო, საბჭომ გაეროს სამშვიდობო ძალების უსაფრთხოების განმტკიცების მიზნით, ახალი მანდატები ჩამოაყალიბა.

გაეროს პრივილეგიებისა და იმუნიტეტების შესახებ კონვენციის დებულებები მოიხსნა იმ პირთა მიმართებაში, რომლებიც მონაწილეობენ გაერთიანებული ერების ორგანიზაციის ოპერაციებში. გაეროს სამშვიდობოებზე თავდასხმები დაგმეს და გენერალურ ასამბლეაში განიხილეს გაეროს ძალებისა და პერსონალის უსაფრთხოების ახალ ღონისძიებებზე.

საბჭომ მოუწოდა გენერალურ მდივანს, ბუტროს ბუტროს-გალის, მიიღოს შესაბამისი ზომები, თავის ანგარიშში შემოთავაზებულის მიხედვით, რათა უზრუნველყონ მშვიდობისმყოფელების უსაფრთხოება და ეს საკითხი გახდეს ოპერაციის დაგეგმვის განუყოფელი ნაწილი, აგრეთვე, ყველა ასეთი ზომა გავრცელდეს ოპერაციებში მონაწილე ყველა პერსონალზე. კონფლიქტის ყველა მხარეს მოუწოდეს გაეროსთან თანამშრომლობა, გაეროს სამშვიდობო ძალებისა და პერსონალის უსაფრთხოების უზრუნველსაყოფად. რეზოლუციაში ასევე დადასტურდა, რომ სამშვიდობო მისიების წინააღმდეგ განხორციელებული თავდასხმები და ძალის გამოყენება, განიხილება უშიშროების საბჭოს მოვალეობებში ჩარევად და საბჭო ასეთ შემთხვევაში, მიიღებს შესაბამის ზომებს. დამატებითი ზომები გატარდება მასპინძელი ქვეყნის წინააღმდეგ, თუ მას არ შეუძლია ან არ სურს გაერთიანებული ერების ორგანიზაციის ოპერაციების და პერსონალის უსაფრთხოების კუთხით თავისი ვალდებულებების შესრულება.

სამომავლო სამშვიდობო ოპერაციების ნებართვის გაცემისას, საბჭო მოითხოვს:

(a) მასპინძელმა ქვეყანამ უნდა გაატაროს შესაბამისი ზომები, გაერთიანებული ერების ორგანიზაციის პერსონალის უსაფრთხოების უზრუნველსაყოფად;
(b) მასპინძელი ქვეყნის მიერ განხორციელებული უსაფრთხოების ღონისძიებები ვრცელდება გაერთიანებული ერების ორგანიზაციის ოპერაციაში მონაწილე ყველა პირზე;
(c) იდება ძალების სტატუსზე შეთანხმება.
რეზოლუციამ, მოუწოდა გენერალურ მდივანს, შემდგომი სამშვიდობო ოპერაციების დაგეგმვისას, გაითვალისწინოს მოქმედი რეზოლუციის დებულებები.

რესურსები ინტერნეტში
--------------------

* რეზოლუციის ტექსტი undocs.org-ზე

სქოლიო
------

1. ↑  Comprehensive review of the whole question of peacekeeping operations in all their aspects. United Nations General Assembly (10 December 1993).
2. ↑  Dedring, Juergen (2008). *The United Nations Security Council in the 1990s: resurgence and renewal*.  SUNY Press,   გვ. 105. ISBN 978-0-7914-7543-0.

|  |  |  |  |
| --- | --- | --- | --- |
| 

| ხ • გ • რ
1993 წელს მიღებული გაეროს უშიშროების საბჭოს რეზოლუციები |
| --- |
|  |
| 
* ← 800
* 801
* 802
* 803
* 804
* 805
* 806
* 807
* 808
* 809
* 810
* 811
* 812
* 813
* 814
* 815
* 816
* 817
* 818
* 819
* 820
* 821
* 822
* 823
* 824
* 825
* 826
* 827
* 828
* 829
* 830
* 831
* 832
* 833
* 834
* 835
* 836
* 837
* 838
* 839
* 840
* 841
* 842
* 843
* 844
* 845
* 846
* 847
* 848
* 849
* 850
* 851
* 852
* 853
* 854
* 855
* 856
* 857
* 858
* 859
* 860
* 861
* 862
* 863
* 864
* 865
* 866
* 867
* 868
* 869
* 870
* 871
* 872
* 873
* 874
* 875
* 876
* 877
* 878
* 879
* 880
* 881
* 882
* 883
* 884
* 885
* 886
* 887
* 888
* 889
* 890
* 891
* 892 →

 |

 |
**Airbag** — ნორვეგიული პროგრესული როკ-ჯგუფი, ჩამოყალიბებული 2005 წელს. მასში შედიან: ოსლე ტოსტრუპი (წამყვანი ვოკალი), ბიორნ რიისი (გიტარა, ვოკალი), ანდერს ჰოვდანი (ბას-გიტარა) და ჰენრიკ ფოსუმი (დასარტყმელი საკრავები).

ჯგუფის წევრებმა ერთმანეთი გაიცნეს სკოლაში სწავლისას და ერთად დაკვრა 1994 წელს დაიწყეს. Airbag უფრო აქტიური 2005 წელს გახდა, როდესაც გამოსცა EP *Sounds That I Hear*. a-ha-ს, Porcupine Tree-ს და პინკ ფლოიდის შთაგონებით მათ საკუთარი ჟღერადობა შექმნეს. EP საკუთარ საიტზე უფასოდ განათავსეს. პირველი ორი თვის განმავლობაში იგი 10 000-ზე მეტმა მომხმარებელმა ჩამოტვირთა და ჯგუფის მსმენელების რაოდენობა გაიზარდა.

2007 წელს გამოვიდა მეორე EP, *Safetree*. იგი ასევე უფასოდ განთავსდა. 2007 წელს ჯგუფი მსმენელების წინაშე საკონცერტო გარემოში პირველად წარდგა და გამოდიოდა Pineapple Thief-ის, Gazpacho-ს და Riverside-ის მხარდამჭერი კოლექტივის სახით.

2009 წელს გაფორმდა კონტრაქტი ლეიბლ Karisma Records-თან, რომელზეც გამოიცა სადებიუტო ალბომი *Identity*. ამ პერიოდში ჯგუფმა წინა EP-ები ამოიღო ქსელიდან და ალბომში შევიდა მათში მოხვედრილი ზოგიერთი სიმღერის ახალი ვერსია. *Identity*-ს დადებითი შეფასებები ხვდა წილად.

მეორე ალბომზე *All Rights Removed* (2011) Airbag-მა აირჩია უფრო კონცეპტუალური მიმართულება, ხანგრძლივი პიესებით და ინსტრუმენტული ნაწილებით. მასში მოხვდა ექვსი თემატური სიმღერა, მათ შორის 17 წუთიანი და სამნაწილიანი „Homesick". ამ ალბომზე დასარტყმელი საკრავებზე პირველად დაუკრა ჰენრიკ ფოსუმმა. ალბომს ასევე ხვდა წილად დიდი წარმატება.

*The Greatest Show on Earth*-ში (2013), მესამე ალბომში, ჯგუფის ტექსტები უფრო ბნელი თემატიკით აივსო, კერძოდ - საზოგადოების დამანგრეველი ძალების აღწერით. ამას ახლდა გიტარების უფრო დამძიმებული ჟღერადობაც. ამ ალბომმაც მოიპოვა მსმენელების კეთილგანწყობილი შეფასებები.

მეოთხე ალბომი, *Disconnected*, გამოვიდა 2016 წლის 10 ივნისს.

დისკოგრაფია
-----------

სტუდიური ალბომები
* *Identity* (2009)
* *All Rights Removed* (2011)
* *The Greatest Show on Earth* (2013)
* *Disconnected* (2016)
* *A Day at the Beach* (2020)
* *A day in the Studio / Unplugged in Oslo* (2021)

EP-ები
* *Come On In* (2004)
* *Sounds That I Hear* (2005)
* *Safetree* (2007)

რესურსები ინტერნეტში
--------------------

* ოფიციალური საიტი
**Basement Jaxx** — ბრიტანული ჰაუს-მუსიკის დუეტი, რომლის წევრები არიან ფელიქს ბაქსტონი და საიმონ რატკლიფი. დუეტი სამუსიკო ასპარეზზე გვიანდელი 1990-იანი წლებიდან გამოჩნდა. Basement Jaxx 1994 წელს ბრიქსტონში დაიწყო, სამხრეთ ლონდონი, სადაც ისინი რეგულარულად დიჯეობდნენ ღამის კლუბში "რუტი" (Rooty). ეს უკანასკნელი მოგვიანებით მათი მეორე ალბომის სახელი გახდა.

1999 წელს Basement Jaxx უშვებს საკუთარ პირველ სრულ ალბომს - "Remedy", რომელმაც კრიტიკოსთა საკმაოდ მაღალი შეფასება დაიმსახურა. ამ ალბომში შევიდა "Red Alert", "Rendez Vu", "Jump N' Shout", და "Bingo Bango" სინგლები. "Red Alert" გამოყენებულ იქნა კოკა-კოლას სარეკლამო რგოლში. ამავე წელს მათ გამოუშვეს Jaxx Unreleased, რომელშიც კომპილაციები, რემიქსები და სხვა ადრე გაუხმოვანებელი მასალა შევიდა.

მათი შემდგომი სრული დისკი "Rooty" (2001) შეიცავს სინგლებს "Romeo", "Jus 1 Kiss", "Where's Your Head At?", და "Get Me Off". ვიდეო-კლიპი ალბომის პირველი სიმღერისთვის "Romeo" ბოლივუდის ფილმზე პაროდიაა. "Where's Your Head At?", რომელიც გარი ნიუმანის "M.E." სემპლის საფუძველზე შეიქმნა, 2002 წელს უზარმაზარი საერთაშორისო ჰიტი გახდა.

2003 წელს გამოდის Basement Jaxx-ის მესამე სრული ალბომი "Kish Kash" (ინგ. სლენგი - ფული), რომელშიც მონაწილეობა მიიღეს ლიზა კეკაულამ, მიშელ ნდეგეოსელომ, დიზი რასკალმა, კეტლინ ჯექსონმა, ჯ.ს. ჩეისიზმა, სიქსი სიუზმა და ფოებემ. ამ დისკმა 2004 წლის გრემი მოიპოვა საუკეთესო საცეკვაო ალბომისთვის. ამ ალბომში შევიდა "Lucky Star", "Good Luck" და "Plug It In" სინგლები. 2004 წელს "Good Luck"-ის რემიქსი გამოვიდა, რომელიც ბი-ბი-სი ევრო 2004-ის ქუდი გახდა

2005 წელს დუეტმა გამოსცა ალბომი "The Singles", რომელშიც მათ მიერ ადრე გამოშვებული ყველა სინგლი შევიდა ორ ახალ კომპოზიციასთან ერთად - "Oh My Gosh" და "U Don't Know Me". მუსიკალურ ვიდეოში "U Don't Know Me" დედოფალი ელისაბედ II-ის მსგავსი საკმაოდ ნასვამი ქალბატონი ქუჩაში დებოშს აწყობდა. კლიპის ჩვენება MTV-ზე აკრძალულ იქნა.

დისკოგრაფია
-----------

Basement Jazz, 2016
 მთავარი სტატია: Basement Jaxx-ის დისკოგრაფია.
სტუდიური ალბომები
* *Remedy* (1999)
* *Rooty* (2001)
* *Kish Kash* (2003)
* *Crazy Itch Radio* (2006)
* *Scars* (2009)
* *Zephyr* (2009)
* *Junto* (2014)

რესურსები ინტერნეტში
--------------------

* ოფიციალური საიტი
**ლაზარე** — დარისა და ავდრის წარმართული ღვთაება (არა სახარების ლაზარე, მარიამისა და მართას ძმა, რომელიც მოკვდა და იესომ გააღვიძა; არც ლუკას სახარების იგავის გმირი, კათოლიკეთა რწმენით სნეულთა შემწე (ლუკა, 16, 19), რომელმაც მისცა სახელი ლაზარეთს).

საქართველოში ლაზარე, როგორც ამინდის ღვთაების კულტი, უფრო აღმოსავლეთში გავრცელდა, მაგრამ წვიმის მომყვან ლაზარეს საქართველოს ყოველ კუთხეში უმღეროდნენ გვალვიანობაში: „ლაზარე მოდგა კარსა, აბრიალებს თვალსა, მიდგა მოდგა თაროსა, დაემსგავსა მთვარესა" და სხვა. მის სადიდებლად მართავდნენ დღეობას, ლაზარობას, რაც „ცის ნამის", ტალახის გასაჩენად გარკვეულ ცერემონიას გულისხმობდა. ლაზარეს თიხის კერპს კარდაკარ დაატარებდნენ, ასველებდნენ და ამბობდნენ: „ახ, ლაზარე, ლაზარე, ცას ღრუბლები აშალე, ჩვენ დაგიკლავთ ციკანსა, შენ მოგვიყვან წვიმასა" (ზოგჯერ ასეთივე „მეგობრული გარიგება" ხდებოდა ელიასთან: „აღარ გვინდა გოროხი, ახლა გვინდა ტალახი"). თუ მომაბეზრებელი წვიმა გაგრძელდებოდა, მასვე შესთხოვდნენ, გორახი გააჩინე, ტალახი გააშრეო. სვანეთში ლაზარე არ იციან. იქ წვიმას იდლიანის მთის - ლუხუმის ან სხვა რომელიმე ტბის წყალში კატის ჩახრჩობით „იწვევდნენ", ან ღრუბელთა ღმერთს შესთხოვდნენ: „ერე-მერე, დეცე მერე..."

ლიტერატურა
----------

* ა. გელოვანი, მითოლოგიური ლექსიკონი, თბ. 1983, გვ. 270

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
ქართული მითოლოგია |
| --- |
|  |
| ღვთაებები | 
* აგუნა
* ადგილის დედა
* შავხანი
* ლილე
* ცაი
* ზადენი
* არმაზი
* გაცი და გაიმი
* ადაბნა
* ბაადური
* ბარბალე
* ბედის მწერლები
* ბერი-ბერა
* ბერიკა
* ბოსელი
* გიორგი
* დალი
* ელია
* თევდორე
* თერგვაული
* იახსარი
* კვირია
* კოპალა
* ლაზარე
* მამბერი
* მზეთუნახავი
* მინდორთ ბატონი
* მიჭპა
* მორიგე
* პირქუში
* ოჩოკოჩი
* ოჩოპინტრე
* ტყაშმაფა
* ფუძის ანგელოზი
* ღვთისშვილნი
* ღმერთი
* წყლის დედა
* ჯვარი
* ჰარალე
* ხთონიური ღმერთები

 | 
ბორჯღალი |
|  |
| მითოლოგიური არსებები | 
* ალი
* ბატონები
* ბაყბაყ-დევი
* გველეშაპი
* გველისფერი
* დედაბერი
* დევი
* დობილნი
* ვეშაპი
* კუდიანები
* მაცილი
* მაქცია
* რაში
* როკაპი
* სამძიმარი
* სახლის ანგელოზი
* ფასკუნჯი
* ქაჯი
* ჭინკა
* დიხაშ კოჩი
* დიდამანგისა

 |
|  |
| მითოლოგიური გმირები | 
* ამბრი
* ამირანი
* არამ-ხუტუ
* აფსათი
* მესეფენი
* ნაწილიანი
* ქართლოსი
* ყამარი
* ჯურხაი

 |
|  |
| ზეპირსიტყვიერების ძეგლები | 
* ამირანიანი

 |
|  |
| ზებუნებრივი თვისებების მქონე ნივთები | 
* ოქროქსოვილი
* ხვითო
* ბაბაყულის ძვალი

 |
|  |
| ადგილები | 
* ქაჯავეთი
* შავეთი

 |
|  |
| წარმართული სალოცავები | 
* ჭყონდიდი

 |
|  |
| 
მეგრული მითოლოგია **·**  სვანური მითოლოგია |

 |
**სალამი, სევდავ!** (ფრანგ. Bonjour, Tristesse!) 一 ფრანგი მწერლის, ფრანსუაზ საგანის რიგით პირველი რომანი, რომელიც, თავდაპირველად, 1954 წელს გამოიცა, მაშინ, როცა ავტორი მხოლოდ 18 წლის იყო. მასში მოთხრობილია ახალგაზრდა გოგონას, სესილის, განცდების შესახებ, რომელმაც დედის სიკვდილის შემდეგ ხანგრძლივი დრო მონასტერში გაატარა. 

ნაწარმოების სათაური მომდინარეობს ცნობილი ფრანგი სიურრეალისტი პოეტის, პოლ ელუარის ლექსის მეორე სტრიქონიდან.

1958 წელს, ოტო პრემინგერის რეჟისორობით, გამოვიდა ამავე სახელწოდების მქონე ეკრანიზაცია.

კანადურმა დარქ-ემბიენთ ჯგუფმა 一 *Soufferance* 一 ამ ნაწარმოებზე დაყრდნობით საკუთარი კონცეპტუალური ალბომი შექმნა.

ნაწარმოები შესულია ლე მონდის საუკუნის 100 წიგნის სიაში, 41-ე ადგილზე.

სიუჟეტი
-------

რომანი მოგვითხრობს ახალგაზრდა გოგონას, სესილის თავს გადამხდარი ამბის შესახებ, რომელსაც უბრალოდ სურს, დატკბეს ცხოვრებისეული სიამენით. დედის ნაადრევი დაკარგვის შემდეგ, მან დიდი დრო გაჰყო მონასტრის სკოლა-ინტერნატში. ჰედონისტ და ქალების მოყვარულ მამასთან დაბრუნების შემდეგ სესილი მყისვე იძირება ბოჰემურ ყოველდღიურობაში, განსაკუთრებული წესებისა და პასუხისმგებლობის გარეშე. მაგრამ, ერთ დღეს, მის ცხოვრებაში ანა ჩნდება - სესილის დედის მეგობარი, ინტელექტუალური, მორალური პრინციპების მქონე ლამაზი ქალი.

ისტორია
-------

პირველივე რომანმა 19 წლის ავტორს არნახული პოპულარობა მოუტანა - ნაწარმოების მილიონზე მეტი ეგზემპლარის გაყიდვის შემდეგ ავტორმა მილიონნახევარი ფრანკი გამოიმუშავა. წიგნი ითარგმნა 30 ენაზე და სულ ხუთ მილიონზე მეტი ეგზემპლარი გაიყიდა, ნაწარმოების მთავარი გმირი კი მთელი თაობის სიმბოლოდ იქცა.

იხილეთ აგრეთვე
--------------

* ფრანსუაზ საგანი
* საუკუნის 100 წიგნი

სქოლიო
------



1. ↑  « Adieu tristesse, Bonjour tristesse, Tu es inscrite dans les lignes du plafond, Tu es inscrite dans les yeux que j'aime », *La Vie immédiate*, 1932.
2. ↑  Camper, Fred (1999). Bodies in Motion
3. ↑  Weatherford, Sage.  (November 1, 2011) Soufferance – Bonjour Tristesse.  დაარქივებულია ორიგინალიდან — მაისი 15, 2012. ციტირების თარიღი: November 10, 2020
4. ↑  Marinova, Joanna.  (February 10, 2014) Soufferance Interview for Abridged Pause Blog en-US. ციტირების თარიღი: November 10, 2020
5. ↑
**„ნოსფერატუ-საშინელებათა სიმფონია"** (გერმ. Nosferatu – Eine Symphonie des Grauens) — ფრიდრიხ ვილჰელმ მურნაუს 1922 წლის გერმანული მუნჯი ხუთ მოქმედებიანი მხატვრული ფილმი. ბრემ სტოკერის რომანის დრაკულას უნებართვო ადაპტაცია და მოგვითხრობს გრაფ ორლოკზე (ნოსფერატუ), ვამპირი კარპატების მთებიდან, რომელსაც შეუყვარდება მშვენიერი ელენ და შიში მოაქვს მის მშობლიურ ქალაქ ვისბორგში. ნოსფერატუ ითვლება საშინელებათა ფილმის ერთ-ერთ პირველ წარმომადგენელად და თავისი ვიზუალური დიზაინით დიდი გავლენა მოახდინა ჟანრზე. ამავდროულად, ნაწარმოები თავისი დემონური მთავარი გმირითა და ოცნების მსგავსი, ტანჯული გონებით, ვაიმარის რესპუბლიკის კინოს ერთ-ერთ უმნიშვნელოვანეს ნაწარმოებად ითვლება. 1925 წელს საავტორო უფლებების დავის შემდეგ ფილმი უნდა განადგურებულიყო, მაგრამ გადარჩა უთვალავი დამუშავებული ვერსიით და ახლა ხელმისაწვდომია რამდენიმე აღდგენილი ვერსიით.

რესურსები ინტერნეტში
--------------------

* *Nosferatu: History and Home Video Guide* Serie, detailliert die Filmgeschichte, verschiedene Versionen und jede weltweite Veröffentlichung der Restaurierungen (englisch)
* *Nosferatu* auf der Internetseite der Friedrich-Wilhelm-Murnau-Stiftung
* *Nosferatu* bei filmhistoriker.de. Sammlung von zeitgenössischen Kritiken und Bildmaterial.
* *100 Jahre Nosferatu: Ein brandaktueller Stummfilm* – hintergründiges Radiogespräch mit Filmhistoriker Rolf Giesen, Deutschlandfunk Kultur, 2. März 2022
* *Nosferatumovie.com* Englischsprachige Seite zum Film.
* Drehbuch დაარქივებული 2022-05-17 საიტზე Wayback Machine.  bzw. Transkript der „Bremen-Version" (englisch)
***პირველი სისხლი*** (ინგლ. First Blood, აგრეთვე ცნობილი როგორც ***რემბო: პირველი სისხლი***) — 1982 წლის ამერიკული მოქმედებითი ჟანრის სათავგადასავლო მხატვრული ფილმი, გადაღებული რეჟისორ ტედ კოტჩეფის მიერ. ფილმის სცენარის თანაავტორი და მთავარი როლის შემსრულებელია სილვესტერ სტალონე. იგი განასახიერებს ჯონ რემბოს, განაწყენებულ და არასწორად გაგებულ ვიეტნამის ომის ვეტერანზე. ფილმი ეფუძნება დევიდ მორელის ამავე სახელწოდების რომანს და არის „რემბოს" ფილმებიდან პირველი. სტალონეს გარდა, როლებს ასრულებენ ბრაიან დენეჰი და რიჩარდ კრენა.

ფილმის პრემიერა გაიმართა 1982 წლის 22 ოქტომბერს აშშ-ში. მიუხედავად არაერთგვაროვანი შეფასებებისა, კინოგაქირავებაში ფილმი წარმატებული იყო და შემოსავალმა 47.2 მილიონი აშშ დოლარი შეადგინა. გამოსვლის შემდეგ მრავალმა კრიტიკოსმა მასზე წარმოდგენა შეცვალა. ნაწილმა დადებითად შეაფასა მთავარი პერსონაჟები და აღიარა ფილმი, როგორც გავლენიანი მოქმედებით ჟანრში. „რემბოს" საკულტო სტატუსის გარდა, ჩამოყალიბდა მთელი ფრენჩაიზი, რომელშიც შედის სამი გაგრძელება, ანიმაციური სერიალი „რემბო: თავისუფლების ძალა", კომიქსები, რომანები და ბოლივუდური საკუთარი ვერსიაც. მეხუთე ფილმის „რემბო: უკანასკნელი ბრძოლა" წარმოება დაწყებული იყო, მაგრამ 2016 წლის იანვარში შეწყდა, მას შემდეგ, რაც სტალონემ განაცხადა, რომ პერსონაჟი აღარ აინტერესებდა.

რესურსები ინტერნეტში
--------------------

* 

* „პირველი სისხლი" — კინოფილმების ინტერნეტ-მონაცემთა ბაზა (ინგლისური)
* „პირველი სისხლი" — Box Office Mojo-ზე
* 

* „პირველი სისხლი" — Rotten Tomatoes
* „პირველი სისხლი" — Metacritic-ზე

სქოლიო
------

1. ↑  *FIRST BLOOD* (15). *British Board of Film Classification* (November 10, 1982).  დაარქივებულია ორიგინალიდან — სექტემბერი 9, 2015. ციტირების თარიღი: August 31, 2015.
2. 1 2  First Blood (1982) - Box Office Mojo. *boxofficemojo.com*.
3. ↑  Setoodeh, Ramin. Sylvester Stallone Is Retiring From Playing Rambo. Variety.